นิเทศศาสตร์เกษตร

alt=Four people speaking with a farmer in Nigeria|thumb|คนสี่คนกำลังพูดคุยกับชาวนาในไนจีเรีย
**นิเทศศาสตร์เกษตร** หรือ **การสื่อสารเกษตร** () เป็นสาขาที่เน้นการสื่อสารเกี่ยวกับข้อมูลที่เกี่ยวข้องกับการเกษตรระหว่างผู้มีส่วนได้ส่วนเสียในภาคเกษตรกรรม และระหว่างผู้มีส่วนได้ส่วนเสียในภาคเกษตรกรรมและผู้มีส่วนได้ส่วนเสียที่ไม่ใช่ภาคเกษตรกรรม และเป็นส่วนหนึ่งของสาขาที่ใหญ่กว่า ที่เรียกว่า ภาวะผู้นำทางการเกษตร, การศึกษาเกษตร และการสื่อสารเกษตร ซึ่งโดยทั่วไปจะอยู่ในแผนกวิชาการของวิทยาลัยเกษตรกรรม () ร่วมกับสาขาวิชาย่อยอื่น ๆ เช่น การศึกษาเกษตรและภาวะผู้นำทางการเกษตร วิชานี้ให้คำจำกัดความกว้าง ๆ ว่าเกษตรกรรมครอบคลุมไม่เพียงแต่การทำไร่ทำนาเท่านั้น แต่ยังรวมถึงอาหาร, เส้นใย (เช่น ฝ้าย), สัตว์, ปัญหาในชนบท และทรัพยากรธรรมชาติด้วย การสื่อสารทางการเกษตรดำเนินการอย่างเป็นทางการและไม่เป็นทางการโดยการส่งเสริมการเกษตร ครูการศึกษาเกษตร และการสื่อสารระหว่างบุคคล และบางคนถือว่ามีความเกี่ยวข้องกับการสื่อสารวิทยาศาสตร์โดยอ้อม อย่างไรก็ตาม นิเทศศาสตร์เกษตรเป็นสาขาวิชาชีพของตัวเองที่เกิดขึ้นก่อนการศึกษาด้านการสื่อสารวิทยาศาสตร์อย่างเป็นทางการ

ตามนิยามแล้ว นักนิเทศศาสตร์เกษตรคือนักสื่อสารวิทยาศาสตร์ที่มุ่งเน้นเฉพาะด้านวิทยาศาสตร์ประยุกต์และธุรกิจการเกษตรที่หลากหลาย นักนิเทศศาสตร์เกษตร "คาดว่าจะนำความรู้เฉพาะทางในสาขาเกษตรกรรมมาด้วย ซึ่งโดยทั่วไปแล้วผู้สื่อสารมวลชนไม่จำเป็นต้องมี" การสื่อสารด้านการเกษตรยังครอบคลุมทุกสาขาวิชาที่เกี่ยวข้องกับธุรกิจที่ซับซ้อน เช่น อาหาร, อาหารสัตว์, เส้นใย, พลังงานหมุนเวียน, การจัดการทรัพยากรธรรมชาติ, การพัฒนาชนบท และอื่น ๆ ทั้งในระดับท้องถิ่นและระดับโลก นอกจากนี้ ยังครอบคลุมผู้มีส่วนร่วมทั้งหมด ตั้งแต่นักวิทยาศาสตร์ไปจนถึงผู้บริโภค และทุกขั้นตอนของธุรกิจเหล่านั้น ตั้งแต่การวิจัยและการผลิตทางการเกษตร, การแปรรูป, การตลาด, การบริโภค, โภชนาการ และสุขภาพ

ตลาดนักข่าวและผู้ประกาศข่าวด้านการเกษตรที่เติบโต ส่งผลให้มีการจัดตั้งสาขาวิชาวารสารศาสตร์เกษตร () และสาขาวิชานิเทศศาสตร์เกษตร ()

ตลาดงานนักนิเทศศาสตร์เกษตร ได้แก่:
* ผู้จัดรายการวิทยุ/โทรทัศน์ด้านการเกษตร
* นักข่าวและบรรณาธิการนิตยสาร/หนังสือพิมพ์ด้านการเกษตรและชนบท
* ผู้เชี่ยวชาญด้านการสื่อสารหรือผู้ปฏิบัติงานด้านประชาสัมพันธ์ให้กับองค์กรสินค้าเกษตร, ธุรกิจ, หรือองค์กรไม่แสวงผลกำไร
* พนักงานขาย/ตัวแทนขายของธุรกิจการเกษตร
* นักข่าวด้านวิทยาศาสตร์ (สายเกษตร)
* ผู้เชี่ยวชาญด้านการสื่อสารของมหาวิทยาลัยที่ได้ที่ดินจากรัฐ (Land-grant university ในสหรัฐที่เน้นด้านการเกษตร, วิศวกรรม และการทหาร)
* นักประชาสัมพันธ์หรือนักโฆษณาให้กับบริษัทที่เชี่ยวชาญหรือมีลูกค้าในอุตสาหกรรมการเกษตร
* ข้าราชการหรือเจ้าหน้าที่รัฐในกระทรวงเกษตรและหน่วยงานรัฐที่เกี่ยวข้องกับการเกษตร

## ประวัติ
สาขาวิชาการนี้มีจุดเริ่มต้นจากหลักสูตรนิเทศศาสตร์ที่สอนนักศึกษาในสาขาวิทยาศาสตร์เกษตรถึงวิธีการสื่อสาร ในยุคแรกเริ่ม นักข่าวการเกษตรมีความจำเป็นอย่างยิ่งในการรายงานข่าวสารเกษตรกรรมให้กับกลุ่มเป้าหมายขนาดใหญ่ที่เป็นเกษตรกรและคนในชนบท

เมื่อผู้คนย้ายถิ่นฐานจากพื้นที่เกษตรกรรมเข้าสู่เมืองและย่านชานเมือง สัดส่วนประชากรจำนวนมากจึงมีความรู้และประสบการณ์โดยตรงเกี่ยวกับการเกษตรน้อยลง ในขณะที่ความต้องการนักข่าวการเกษตรยังคงมีอยู่ ความต้องการนักนิเทศศาสตร์เกษตรก็ยิ่งมีมากขึ้นไม่แพ้กัน เพื่อทำหน้าที่เป็นคนกลางเชื่อมโยงระหว่างอุตสาหกรรมที่มีประเพณีและค่านิยมที่ฝังรากลึก กับสาธารณชนที่มีความเข้าใจเพียงน้อยนิดหรือไม่เข้าใจเลยว่าการเกษตรดำเนินการอย่างไร และเหตุใดจึงเป็นเช่นนั้น

## การวิจัย
วารสารสำคัญในสาขานี้คือ  นักวิจัยได้มุ่งเน้นไปที่หลากหลายสาขาที่ศึกษาทัศนคติของผู้บริโภคที่มีต่อผลิตภัณฑ์และแนวปฏิบัติทางการเกษตร ซึ่งรวมถึงพันธุวิศวกรรม และอาหารดัดแปรพันธุกรรม อาหารและการผลิตจากธรรมชาติและออร์แกนิก และความเสี่ยงที่เกี่ยวข้องกับอาหาร อีกสาขาหนึ่งของการวิจัยคือการนำเสนอข่าวเกี่ยวกับเกษตรกรรมและประเด็นทางการเกษตร หัวข้อต่าง ๆ ได้แก่ การนำเสนอข่าวเกี่ยวกับโรคสมองอักเสบจากเชื้อสปองจิฟอร์มในวัว (โรควัวบ้า) วิดีโอยูทูบ ของ California Proposition 2 (2551) และการนำเสนอข่าวทางโทรทัศน์เกี่ยวกับความกังวลเกี่ยวกับความปลอดภัยของอาหาร[9]

ศูนย์ข้อมูลนิเทศศาสตร์เกษตร ซึ่งได้รับการดูแลโดยมหาวิทยาลัยอิลลินอย รวบรวมงานวิจัยและบทความที่เกี่ยวข้องกับการเกษตรและนิเทศศาสตร์ด้วยเช่นกัน

## วารสารศาสตร์เกษตร

## หลักสูตรทางวิชาการ
มหาวิทยาลัยและวิทยาลัยหลายแห่ง เปิดสอนหลักสูตรระดับปริญญาตรีและปริญญาโทในสาขานิเทศศาสตร์เกษตรหรือการสื่อสารเกษตร รายชื่อต่อไปนี้คือรายชื่อหลักสูตรพร้อมลิงก์ไปยังหลักสูตรโดยตรง

### ไทย

*  มหาวิทยาลัยเกษตรศาสตร์
**  คณะเกษตร ภาควิชาส่งเสริมและนิเทศศาสตร์เกษตร 
*** ปริญญาตรี — แขนงวิชาส่งเสริมและนิเทศศาสตร์เกษตร สาขาวิชาวิทยาศาสตร์เกษตร
** วิทยาเขตกำแพงแสน คณะเกษตร กำแพงแสน ภาควิชาส่งเสริมและนิเทศศาสตร์เกษตร
*** ปริญญาตรี — แขนงวิชาส่งเสริมและนิเทศศาสตร์เกษตร สาขาวิชาวิทยาศาสตร์เกษตร 
*  มหาวิทยาลัยแม่โจ้
** คณะผลิตกรรมการเกษตร
*** ปริญญาตรี — สาขาวิชาการส่งเสริมและสื่อสารเกษตร
*  มหาวิทยาลัยศิลปากร
**  คณะสัตวศาสตร์และเทคโนโลยีการเกษตร
*** ปริญญาตรี — สาขาวิชาส่งเสริมการเกษตร
*  สถาบันเทคโนโลยีพระจอมเกล้าเจ้าคุณทหารลาดกระบัง
**  คณะเทคโนโลยีการเกษตร ภาควิชานวัตกรรมการสื่อสารและพัฒนาการเกษตร 
*** ปริญญาตรี — สาขาวิชานิเทศศาสตร์เกษตร 
*** ปริญญาโท — สาขาวิชาการสื่อสารและวิทยาการสารสนเทศทางการเกษตร 

### สหรัฐ
* Abraham Baldwin Agricultural College
* Auburn University
* California Polytechnic State University (Cal Poly)
* Colorado State University 
* Missouri State University
* North Dakota State University
* The Ohio State University
* Oklahoma State University
* Kansas State University
* University of Florida
* University of Georgia
* University of Tennessee
* University of Illinois
* University of Missouri
* University of Nebraska-Lincoln
* University of Arkansas
* University of Minnesota - Twin Cities
* University of Wisconsin
* University of Wyoming
* Purdue University
* Tennessee Technological University
* Texas A&M University
* Texas Tech University
* West Texas A&M University
* Utah State University

## แนวทาง
thumb|ป้ายแจ้งว่า “ศูนย์ข้อมูลพาณิชย์อิเล็กทรอนิกส์เพื่อการเกษตร” เปิดให้บริการ
ในเชิงแนวคิด นิเทศศาสตร์เกษตรเป็นสาขาทฤษฎีประยุกต์ หลักสูตรและงานวิจัยทางวิชาการมักอยู่ในบริบทของการเกษตร, ทรัพยากรธรรมชาติ และบางครั้งรวมถึงวิทยาศาสตร์ชีวภาพด้วย นิเทศศาสตร์แขนงนี้ศึกษาประเด็นด้านการสื่อสารและมิติของมนุษย์ที่เกี่ยวข้องกับประเด็นต่าง ๆ ในภาคเกษตรกรรมและทรัพยากรธรรมชาติ วารสารศาสตร์เกษตรไม่ได้มีความแตกต่างจากนิเทศศาสตร์เกษตรในงานวิจัยเสมอไป อาจกล่าวได้ว่าเมื่องานวิจัยมุ่งเน้นไปที่การนำเสนอประเด็นทางการเกษตรของสื่อ หรือเมื่อพิจารณาประเด็นต่าง ๆ ภายในวารสารศาสตร์เกษตรโดยเฉพาะ (เช่น สิ่งที่มีอิทธิพลต่อบรรณาธิการนิตยสารด้านการเกษตรในการเผยแพร่ข้อมูลความเสี่ยง) ย่อมอยู่ในขอบเขตของวารสารศาสตร์เกษตรมากกว่า วารสารศาสตร์มักถูกมองว่าเป็นส่วนย่อยของนิเทศศาสตร์ที่ควรมีความยุติธรรมและสมดุลเช่นเดียวกับวารสารศาสตร์แบบดั้งเดิม ในขณะที่สาขานิเทศศาสตร์เกษตรที่กว้างกว่าอาจถูกมองว่าเป็นการสื่อสารเชิงสนับสนุน

นักนิเทศศาสตร์เกษตรควรมีความรู้และความคุ้นเคยกับการเกษตรในระดับหนึ่ง เราอาจกล่าวเพิ่มเติมในคำนิยามนี้ว่านักสื่อสารยังนำความซาบซึ้งหรือแม้กระทั่งความรักใคร่ต่ออุตสาหกรรมการเกษตรมาด้วย แม้ว่าสิ่งนี้อาจเป็นจริงสำหรับนักข่าวเกษตรเช่นกัน แต่อย่างน้อยพวกเขาจำเป็นต้องตระหนักถึงอคติที่อาจเกิดขึ้น เพื่อให้แน่ใจว่าพวกเขาจะตั้งคำถามเชิงวิพากษ์วิจารณ์และนำเสนอข้อมูลที่ปราศจากอคติ นักข่าวเกษตรได้รับการฝึกฝนเช่นเดียวกับนักข่าวทั่วไป แต่จะนำความเข้าใจเกี่ยวกับระบบและวิทยาศาสตร์ทางการเกษตรมาด้วย ไม่ว่าจะผ่านประสบการณ์และ/หรือการฝึกอบรมทางวิชาการ

## อ้างอิง

หมวดหมู่:เกษตรกรรม
หมวดหมู่:การศึกษาวิทยาศาสตร์